O mare parte din serviciul lui Vian în cel de-al Doilea Război Mondial a fost în Marea Mediterană, unde a comandat o escadrilă de crucișătoare, a apărat mai multe convoaie critice și a condus sprijinul naval la invaziile aliate din Sicilia
şi Italia. Serviciul său în timpul războiului a fost încheiat sub comanda componentei aeriene a Flotei britanice din Pacific, cu acțiuni de succes împotriva japonezilor în Sumatra și în Pacificul de vest. După război, Vian a servit în Regatul Unit, în calitate de al cincilea lord al mării și comandant-șef al Flotei de Acasă. S-a pensionat în 1952 cu gradul de amiral al flotei, a preluat funcții de director comercial și a murit acasă, în 1968.